**ΕΛΛΗΝΙΚΗ ΔΗΜΟΚΡΑΤΙΑ**

**ΕΙΡΗΝΟΔΙΚΕΙΟ ΠΕΙΡΑΙΩΣ**

**Ανακοίνωση για Τρίτη 9/2/2021**

**βάσει της από 5-2-2021 Κ.Υ.Α. (ΦΕΚ 454 Β΄)**

1. Θα συζητηθούν οι υποθέσεις υπερχρεωμένων νοικοκυριών του ν. 3869/2010 εφόσον οι πληρεξούσιοι δικηγόροι των διαδίκων δηλώσουν με email στη Γραμματεία ([ekousia.eirpeir@gmail.com](mailto:ekousia.eirpeir@gmail.com)) μέχρι ώρα 14:00΄ της 8/2/2021 τη μη εξέταση μαρτύρων/διαδίκων, οπότε η υπόθεση συζητείται παρουσία των πληρεξουσίων δικηγόρων των διαδίκων. Αν δεν υποβληθεί τέτοια δήλωση, οι υποθέσεις αποσύρονται. Συναινετικά αιτήματα αναβολής υποβάλλονται στο ίδιο ανωτέρω email μέχρι ώρα 14:00΄ της 8-2-2021 σύμφωνα με την παρ. 2 του άρθρου 158 ν. 4764/2020 με κοινή δήλωση των πληρεξουσίων δικηγόρων της υπόθεσης.
2. Θα συζητηθούν οι υποθέσεις μισθωτικών διαφορών εφόσον οι πληρεξούσιοι δικηγόροι των διαδίκων δηλώσουν με email στη Γραμματεία ([periousiakesdiafores.eirpeir@gmail.com](mailto:periousiakesdiafores.eirpeir@gmail.com)) μέχρι ώρα 14:00΄ της 8-2-2021 τη μη εξέταση μαρτύρων/διαδίκων, οπότε η υπόθεση συζητείται παρουσία των πληρεξουσίων δικηγόρων των διαδίκων. Αν δεν υποβληθεί τέτοια δήλωση, οι υποθέσεις αποσύρονται. Συναινετικά αιτήματα αναβολής υποβάλλονται στο ίδιο email μέχρι ώρα 14:00΄ της 8-2-2021 με κοινή δήλωση των πληρεξουσίων δικηγόρων της υπόθεσης.
3. Θα διεξαχθούν ένορκες βεβαιώσεις είτε με κλήτευση του αντιδίκου είτε προς προσκόμιση στο Δικαστήριο είτε με κατεπείγοντα χαρακτήρα.
4. Θα επιτρέπεται η κατάθεση και έκδοση διαταγών πληρωμής και διαταγών απόδοσης μισθίου κατόπιν ραντεβού, τηλ.: 210-4137753.
5. Θα γίνονται δηλώσεις τρίτου (έως τρείς (3) καθημερινά).
6. Δεν θα γίνονται δηλώσεις αποποίησης κληρονομίας.

Θα ακολουθήσει επίσημη Πράξη της Διευθύνουσας.

Η Διευθύνουσα το Ειρηνοδικείο Πειραιώς

Βιολέττα Λαγογιάννη

Ειρηνοδίκης Α΄